डोमचांच | प्रखंडके भेलवाटांड़़ में रविवार की देर शाम अखिल विश्व गायत्री परिवार डोमचांच शाखा की ओर से नशा उन्मूलन सह स्वच्छता जागरूकता रैली निकाली गई। इसमें दर्जनों ग्रामीण महिलाओं बच्चियों ने भाग लिया। रैली भेलवाटांड मध्य विद्यालय से निकलकर विभिन्न मुहल्लों का भ्रमण करते हुए लोगों को नशा से दूर रहने के लिए जागरूक किया। रैली पुन: मध्य विद्यालय पहुंची, जहां प्रोजेक्टर के माध्यम से ग्रामीणों को नशा से होने वाले बीमारियों तथा स्वच्छ परिवेश से होने वाले लाभ की जानकारी दी गई। कार्यक्रम का नेतृत्व शिव कुमार वर्णवाल सुनीता वर्णवाल ने संयुक्त रूप से किया। मौके पर साधना सुमन, बेबी देवी, आशा देवी, देवंती देवी, रूपांशी कुमारी, मुस्कान कुमारी सहित दर्जनों लोग मौजूद थे।